Lisa Robin Kelly

Lisa Robin Kelly (1970–2013) var en amerikansk skuespiller. Hun er best kjent for sin rolle som Laurie Forman i TV-serien Et syttitallsshow.

Tidlig liv 
Kelly ble født i Southington i Connecticut og vokste opp der og i Mooresville i Nord-Carolina. ​Foreldrene hennes var Thomas Carl Kelly og Linda Diane Kelly. Hun mottok en BFA for skuespill fra The Theatre School at DePaul University i Chicago i 1992.

Karriere 
Kelly debuterte i 1992 i episoden «Kelly Doesn't Live Here Anymore» av Våre verste år (også kjent som Bundy). Hun dukket senere opp i 1994 i episoder av Silk Stalkings, The X-Files-episoden «Syzygy» fra seriens tredje sesong, og på Charmed i 1999. Hun er også å se i rett på video- og TV-filmer som Amityville Dollhouse, Late Last Night og kinofilmen Jawbreaker.

Kelly spilte karakteren Laurie Forman, storesøsteren til Eric Forman, på Et syttitallsshow. Hun forlot serien brått i midten av den tredje sesongen, og karakteren hennes ble skrevet ut av serien til å «gå på skjønnhetsskole». Hun returnerte til serien i den femte sesongen for fire episoder, men ble erstattet av Christina Moore i seriens sjette sesong. I et intervju med ABC News, innrømmet Kelly at hun hadde et alkoholproblem i slutten av innspillingen. Kelly ble alkoholiker etter å ha gjennomgått en spontanabort.

Juridiske problemer 
I august 2010 ble Kelly arrestert i Nord-Carolina for kjøring i påvirket tilstand. I november 2010 innrømmet hun straffeskyld, fikk en bot og ble dømt til 12 måneder betinget fengsel.

Den 31. mars 2012 ble Kelly arrestert for grov legemsfornærmelse mot den daværende romkameraten sin John Michas. Hun kom senere med en offentlig uttalelse der hun benektet Michas' påstand om at hun angrep ham, og hevdet at han skadet seg selv i et forsøk på å framstille henne som voldsutøver. Det endte med at Los Angeles County District Attorney ikke tok ut tiltale, angivelig fordi det påståtte offeret nektet å samarbeide med myndighetene og gjorde saken umulig å straffeforfølge.

I november 2012 ble Kelly igjen arrestert, denne gangen for et overfall i Mooresville, North Carolina. Ifølge TMZ.com sier politirapporten at hun og en annen mann (identifisert som hennes ektemann Robert Joseph Gilliam) ble arrestert etter en voldelig hendelse i hjemmet deres, der de angivelig overfalt hverandre. Begge ble siktet for vold og løslatt. Kort tid etter begjærte Kelly besøksforbud - og siden skilsmisse - mot Gilliam.

I juni 2013 ble Kelly arrestert med mistanke om promillekjøring. Hun bestod ikke edruelighetstesten som ble utført på stedet.

Død 
Kelly døde i søvne 15. august 2013, i en alder av 43 år, kun noen få dager etter at hun frivillig hadde sjekket inn ved avrusningsklinikken Pax Rehab House i Altadena i California. Den 3. januar 2014 konkluderte rettsmedisinerens kontor i Los Angeles med at hennes død skyldtes en utilsiktet overdose av flere ulovlige rusmidler inntatt oralt. Det er uklart hvordan Kelly fikk tak i stoffene som førte til overdosen på avrusningsklinikken.

Filmografi

Film

Fjernsyn

Referanser

Eksterne lenker 
 
 

Skuespillere fra USA
Personer fra Hartford County i Connecticut
Personer fra Iredell County i Nord-Carolina